
16Ne budi suviše pravedan ni suviše mudar; zašto bi sebe upropastio? 17Ne budi suviše bezbožan ni lud; zašto bi umro pre vremena?

18Dobro je da držiš jedno, a drugo da ne puštaš iz ruke; jer ko se boji Elohima izbaviće se od svega.

(Propovednik7/16-18)

Spis koji gledate je skup misli iz raznih vremena moga života. Nisam vodio računa o datumima, ni o tematskoj povezanosti jednog paragrafa sa drugim. Oni ovde funkcionišu kao da su nezavisne priče i kao da nemaju ama baš nikakve veze jedan sa drugim. Ipak unutrašnja povezanost postoji, ali se ona ne da videti nikakvim pomoćnim sredstvima. Smatrao sam bitnim da stvari koje su mi se dešavale u životu, ti veliki i mali impulsi odnosno njihovi produkti, zaslužuju da nađu svoje mesto u nekom obliku, a to je ovde elektronski oblik. Naime, da saopštim svetu šta mislim o svemu što me muči ili što smatram važnim ne samo za sebe nego za sve koji imaju potrebu da odgonetnu dešavanja u svojim životima. Da doprinesem zajedničkoj spoznaji zašto se nešto dešava, a zašto ne? Ako delimo svoja znanja i iskustva sa drugima povećavamo ukupnost fonda znanja ovoga sveta i doprinosimo njegovom izbavljenju od zla. Korisno je pogledati stvari iz više uglova. Ukrstiti argumente suprotstavljenih gledišta da bi se ekstrahovalo ono najbitne, jer suvišne informacije zamagljuju suštinu.

Svakom poglavlju dodeljen je naslov koji reprezentuje neku od kategorija prisutnih u pojedinim paragrafima ili se pak mogu iščitati u njima.

Spisatelj

DOBROTA

0) Početak pisanja o nečemu je po pravilu uvek najteži. Zašto? Najverovatnije zato što bi trebalo krenuti od iskona, a on je daleko u tminama prošlosti. Zato sam ovaj odeljak označio kao „nulti paragraf”.

Mi kao ljudska bića imamo svoje poreklo koje se nalazi u nebeskom Ocu, ali o Njemu ne znamo ništa. Da bih pojasnio ono što želim da iskažem, zgodno mi je sada da citiram odgovor bivšeg glavnog muftije Muamera Zukorlića: na pitanje: „Zašto ne mogu postojati naučni dokazi o Bogu?”

„Ne mogu postojati naučni dokazi o Bogu! Kao što ne mogu postojati ni racionalni dokazi o Bogu! Zašto? Zato što... Bog je neograničeno univerzalno biće, za kog ne važi ni jedna naša zakonitost! Znači, kada se kaže: „postoji oduvek”, može’l mozak da shvati? Ne može? Zašto? Zato što naš razum funkcionira po iskustvu, je’l tako? Po razumu nešto mora da nastane da bi postojalo, je’l tako? Znači, ne može, kažeš „postoji oduvjek”, imaš kolaps u mozgu. Neograničen u svakom smislu! Kao biće,... Nije materijalan, nije nematerijalan... Znači, to mozak ne može da shvati! Šta je poenta? Mozak je ograničen, odnosno razum je ograničen. Zaključite ovo: ova flaša je veća od ove čaše. Ne može ova čaša da primi flašu. Ukoliko izvršimo nasilje, ona će da pukne. Ako ne može veće da stane u manje, kako može neograničeno da stane u ograničeno?! Ne može! Zato čovjek, može da ima racionalnu percepciju o Bogu u onoj dimenziji izmeću čovjeka i Boga, koja je bliža čovjeku. Kad pređe onu crtu koja je bliža Bogu, mozak doživljava, odnosno razum doživljava nemoć. I zato se to zove vjera!”

Ne znam za vas koji ovo budete čitali, ali ja sam obrazloženje sada već pokojnog Zukorlića doživeo kao suptilni napad na temeljno hrišćansko verovanje da je Sin Božji postao čovek ili kao što bi rekao danski filozof Seren Kjerkegart, hrišćanstvo je paradoksalna vera, jer naučava da je večnost postala u vremenu.

Muftija jasno kaže da ne mogu postojati ni naučni, ni racionalni dokazi o Bogu. Međutim, on odmah zatim upotrebljava racionalističku logiku sa ilustracijom da bi objasnio zašto je to tako. Naime, napred je izneo validan stav da Bog nije ni materijalan ni nematerijalan. Šta je tu problematično? Uzimanje primera iz materijalnog sveta da bi se objasnilo duhovno i tvrdnja da to treba razumeti kao što bi razumeli činjenicu da flaša koja je veća od čaše, ne može da stane u nju.

Mislim da je muftija smetnuo sa uma da mi ne znamo ni šta je prostor, ni šta je materija, ni šta je vreme. Za vreme kažu neki mislioci da uopšte i ne postoji, da je ono fikcija našeg uma. Dakle, mi ne znamo ni šta je večnost, ni šta je vreme.

Što se tiče prostora i materije i tu postoje različita gledišta. Takođe ne znamo zašto su neke tačke u prostoru bliže, a neke udaljenije od nas. Ima naučnika koji tvrde da je vakum prazan prostor, drugi veruju da je svaki prostor ispunjen nečim. Naime, tvrde da je prostor ispunjen tzv. petim elementom, koji nazivaju „eter”, čije postojanje zvanična nauka osporava. Šta ako je sve to neka iluzija, hologram, matriks, kako to danas neki objašnjavaju?

Kada sam se kao mladić zainteresovao za proučavanje Svetog Pisma, među prvim stvarima koje su me jako zbunjivale bilo je upravo to pitanje: kako je Bog koji je beskrajan mogao da uđe u univerzum koji je manji od Njega, to jest da stane u njega? Kasnije sam shvatio da je vera Hristova paradoksalna istina i da se u nju može samo verovati.

Kada su osnivača budizma Budu, upitali o Bogu on je jednostavno zaćutao. Zašto je ućutao? Boga nije moguće definisati, jer kada bi to bilo moguće, tada bi Bog prestao da bude božanstvo.

Prema tome, nismo mi kadri niti pozvani da određujemo opseg Božje moći. Ko je od nas dobio od Boga pravo da kaže: „ovo Bože možeš, a ovo Bože ne možeš”?

Drugim rečima, ako Bog odluči da se pojavi u nekom obliku, On će se u tom obliku i pojaviti. Kao što je poznato hrišćani veruju da se Tvorac pojavio u ljudskom obliku u liku Isusa Hrista.

U Bibliji ako želimo možemo pronaći stih koji se prevodi ovako: 14A JHVH reče Mojsiju: Ja ću biti što ću biti. I reče: Tako ćeš kazati sinovima Izrailjevim: Ja ću biti, On me posla k vama. (Prevod MP, Revidirano izdanje)

Navedeni stih ja drugačije ne mogu da razumem nego da Bog može da postane što god poželi. A iz onog muftijevog obrazloženja proizilazi zaključak da je čovek taj koji određuje da li Alah (arapski naziv za Boga), može ili ne može postati u nekom drugom obliku, jer nikada nije postao, nego po njegovom shvatanju oduvek egzistira u istoj formi?

Nama najbliže poreklo o kojem mnogo više možemo znati je naš zemaljski otac i zemaljska majka. U mom slučaju oni su oboje rođeni u Kraljevini Jugoslaviji.

Radilo se o jednoj državnoj tvorevini koju su kako tvrde neki izvori formirali masoni posle Prvog svetskog rata. Međutim, nakon Drugog svetskog rata na tlu te Kraljevine formira se jedna država kojom su upravljali kako su se sami deklarisali komunisti, ali neki veoma čudni marksisti. Naime, to je bila jedna grupacija socijalista koji bi učinili najgnusnija dela samo da bi se obogatili i konačno postali kapitalisti. Međutim, devedesetih godina prošlog veka došlo je do razgradnje te državne tvorevine od strane „slobodnih zidara”, prema onim istim izvorima. Nažalost taj raspad nije išao bez krvi, za razliku od druge dve federacije u Evropi, Čehoslovačke i Sovjetskog Saveza, koje su obe prošle kroz taj proces, mirnim putem.

Da se vratim na moje poreklo. Otac rođen 1922, a majka 1927. Dakle u Kraljevini Jugoslaviji, u paorskoj porodici. Deda moj, učestvovao je u Prvom svetkom ratu na strani Austougarske, jer je bio stanovnik te carevine. Naime, Vojvodina u kojoj je živeo, je tada bila u sastavu Habzburške monarhije. Borio se na reci Pijavi protiv Rusa.

Otac moj je rođen u sedmočlanoj porodici. Jedan od četvorice braće je umro u mladosti, tako da je on kao nastariji od tri brata i sestre bio njihov brat hranitelj. Veoma je bio opterećen fizičkim radom, naročito kada im se udala sestra. Naime, ona se udala za čoveka koji je kako se pričalo romskog porekla, a oni kao narod nisu skloni da se bave poljoprivredom, nego više trgovinom ili nekim drugim poslovima. Majka mog oca, a moja baba je uporno zahtevala od sina, to jest mog oca, da radi ne samo na porodičnim njivama, jer su imali podosta zemlje pošto je njen muž, a moj deda, dobio od države izvestan broj „lanaca” zbog učešća u ratovima, nego i na zetovim i sestrinim njivama. Nesrećan je bio moj zemaljski otac, koga sam zvao ćale. To je bio jedan od lokalnih izraza za oca u Banatu. Na primer on je svog oca zvao „baba” (čitati sa naglašenim prvim samoglasnikom „a”) u suprotnom ima druga značenja. Reč „baba” je najverovatnije aramejskog porekla i takođe znači „tata”.

U to vreme srpkinje su rađale i po desetoro i više dece. Porodice su funkcionisle poput malenih zadruga, gde je najstarijem detetu pripadala uloga „brata hranitelja”.

Zbog takvih okolnosti života rezigniranost i frustriranost, a i ljutnja na majku mog oca su bili preveliki tako da je na kraju oboleo od gastritisa i upale kičmenih živaca. Usled toga je u vreme kada se moja sestra rodila, bio na lečenju od išijaza u bolnici, a kada sam se ja rodio bio je u Vrnjačkoj banji, gde se lečio od gastritisa. Kod oba porođaja njegova žena, a naša majka je dakle bila sama, bez prisutnosti muža kod kuće.

Ali da se vratim malo unazad u vreme dok je otac još bio neoženjen. Da stvar bude teža i složenija, otac moj se oženio osobom iz Podrinja koja je bila, kako se tada govorilo prija ili gošća iz drugog kraja Srbije. Stvari nisu tekle glatko, jer su se oni u kući svađali, pa čak i tukli, tako da je moja majka, a očeva žena pomišljala da ga napusti i vrati se svojoj kući. Često je išla u baštu da se isplače. Ipak ga nije napustila. Rodila se sestra, a nakon pet godina rodio sam se i ja. Sa mnom je stiglo novo opterećenje. Naime, lekari su konstatovali da se rodio dečak oboleo od hemofilije A. O sestri ne bih ništa da pišem, jedino bih mogao da dam svoju opštu ocenu našeg ukupnog stanja. Oba deteta su po meni bila jadna i tužna, ali život je krenuo i sa njim njegove nuspojave.

Srećom, moji roditelji su se u to vreme odvojili od očeve majke i oca, jer su kupili zasebnu kuću.

Sada napuštamo nulti paragrah i idemo na prvi.

1) Kada sam bio dečak od nekoliko godina igrao sam se na ulici sa jednim vršnjakom. Otimali smo se oko mojih kolica. On ih je želeo za sebe, a ja nisam hteo da mu ih dam. I kako smo se mi tu natezali, naime on ih je vukao sebi, a ja sebi, kolica su se iznenata sklopila i pritom se moj veliki prst desne ruke našao na nezgodnom mestu, bio je pričkinjen, posečen i krvarenje je počelo. Povreda je bila poprilična, ali je glavni problem bio kako zaustaviti krvarenje s obzirom na moju boljku zvanu hemofilija. U to vreme nisu postojali moćni antihemofilijski preparati i posle nekoliko dana krvarenja kada su moji roditelji videli da curkanje krvi ne prestaje i penu koja je krenula da izlazi iz mojih usta, tada su shvatili da je đavo odneo šalu. Majka me je uzela u naručje i krenula u Zrenjanin u bolnicu. Kada je stigla u taj grad, pošto je videla da ja opasno krvarim nije mogla da čeka lokalni autobus za bolnicu koji ko zna kada bi stigao, uputila se peške do te ustanove. I dok je ona tako žurila sa detetom u naručju iznenada su se pojavila kola hitne pomoći koja su stala i pokupila nas. Rekli su da je jedan gospodin javio da majka sa detetom koje krvari ide prema bolnici. U bolnici sam dobio transfuziju sveže krvi, koju je moja majka dala i krvarenje je hvala Bogu prestalo.

Kakvo naravoučenije neko može da izvuče iz ovoga? Odgovor sam pronašao u Bibliji. Evo šta o tome sam Hristos kaže u sledećim stihovima:

Matej 5,40: „I koji hoće da se sudi s tobom i košulju tvoju da uzme, podaj mu i haljinu.”

Matej 5,41: „I ako te potjera ko jedan sahat, idi s njime dva.”

Matej 5,42: „Koji ište u tebe, podaj mu; i koji hoće da mu uzajmiš, ne odreci mu.”

Vidite poštovani čitaoci, da sam kao dete imao taj Hristov duh u sebi, dao bih drugu da se poigra sa mojim kolicima, i nevolja koju sam doživeo ja i moja porodica, se ne bi dogodila. Niko ko taj duh ne primi neće biti pobednik na ovome svetu koji je pun prokletstva. A Božija dobrota koja se ispoljila kroz onog prolaznika koji je javio hitnoj pomoći je znak da Stvoritej ima kontrolu nad svim što se zbiva u svemiru i On nikada neće napustiti onoga ko je drag njegovoj duši.

2) Trudim se da budem prepoznat kao neko ko je objektivista i kontekstualista u opisivanju onoga što mi se dešavalo u životu. Naime, hoću reći nastojim da budem što pravedniji i kao onaj koji značenja izvodi iz konteksta, a ne prema onome što bih želeo da je tako, a nije.

Bilo je u mom dosadašnjem životu niz predivnih ljudi koje sam sretao mahom među lekarima. Naveo bih izvesnu doktoricu sa dečijeg odeljenja čije ime nisam upamtio. Ona je verovatno bila jedna od najnežnijih i najmoralnih osoba koje sam sreo u životu. Lečila me je od mojih čestih krvarenja koja sam imao u detinjastvu. Sigurno sada nije među živima jer je u vreme 60' bila u poznijim godinama. Zadnji put smo se videli jednom prilikom kada sam već bio odrastao. Naime, prošla je pored mene, ali ni ja, ni ona, nismo bili sasvim sigurni. Ja, da je to ona, i ona, da sam to ja. Nakon nekoliko metara i ja i ona smo se istovremeno okrenuli i gledali smo se nekoliko trenutaka. Isti slučaj mi se desio i sa jednim lekarom koji se sticajem neobičnih okolnosti prezivao isto kao i ja. On je takođe bio među onima koji spravom nose titulu doktor sa velikim slovom D. On je nekoliko puta išao svojim kolima u Beograd da za mene donese svežu krv. Njega sam zadnji put sreo kada sam išao na fakultet. Bio je parkirao kola preko puta gde sam prolatio. Stajao je pored kola i gledao je u mene kao i ja u njega. Isti slučaj kao sa doktoricom. Bilo je još nekoliko po dobroti i znanju izuzetnih medicinara koje želim ovom prilikom da navedem. Među njima navešću doktoricu Branku i doktora Marka koji su mi uvek izlazili u susret u mojim nevoljama. Želim ovom prilikom da se svima njima zahvalim i neka mi oproste ako sam nekoga izostatio.

3) U pogledu dobrote bilo je u mom životu i drugih osoba ne samo među lekarima nego i među medicinskim sestrama ali se njihovih imena ne sećam osim imena jedne osobe a ona se zvala Snežana. Ne znam zašto sam samo njeno ime upamtio, verovatno zato je bila prelepog izleda i umiljatog ponašanja. Među nastavnicima u osnovnoj i srednjoj školi je takođe bilo plemenitih osoba koje su mi ostale u lepom sećanju. Na primer, Milenko nastavnik OTO-a koji je imao mnogo razumevanja za moje zdravstveno stanje. Hvala mu. U srednjoj školi izvojio bih profesoricu Matematike koja se prezivala Kecman. Divna žena, puna saosećanja. Od ljudi sa fakulteta moram neizostano da navedem asistenta sada profesora iz filozofije sa Ekonomskog fakulteta, Branka Balja kod koga sam napisao i odbranio svoj seminarski rad pod nazivom „Kjerkegorova dijalektika vere”. On sigurno nije ni slutio da ću postati pisac. Na kraju ovog poglavlja ostaje mi samo da uputim sveopštu zahvalnost svima koje su na bilo koji način ispoljili dobrotu prema meni, znanima i neznanima i da im poželim Božiji blagoslov.

BES

1) U zemlji Srbiji postoji jedan gadan i nepravičan duh, a to je stav većine da invalidi nemaju prava da ostvare ljudsku sudbinu kao svi ostali „zdravi” ljudi. Kako je u drugim delovima sveta ne znam, jer druge regione nisam upoznao. Jako dobar primer za takav mentalitet je recimo ponašanje moje sestre koje ću što je kraće moguće izneti ovde. Znam da će mnogi pomisliti za mene u stilu „sram ga bilo, kleveće rođenu sestru”, ali nije tako, nego samo bih želeo da se poslužim tim primerom kao ilustracijom, jer mi se čini da je jako indikativan. Pa da krenem. Moja sestra je radila kao prodavačica u robnoj kuci „Beograd” i jednom prilikom ćerka njene koleginice dovela je nekog mladića distrofičara u pomenutu robnu kuću, da pogledaju neku robu. Moja sestra se maltene tom prilikom šokirala i odmah je posle toga nazvala svoju koleginicu koja tad nije radila u smeni, telefonom i obavestila je o svemu. Reakcija majke je bila sledeća: jaj S. dovela ga je moja ćerka i kod nas kući jednom prilikom pa smo ja i muž posle toga plakali. Dragi prijatelji, očito da je naše društvo na jako niskom nivou duhovnog i civilizacijskog razvoja čim su reakcije takve vrste. Ovde kod nas vlada takvo mišljenje ako je neko bolestan ili invalid ne treba ni da se zaposli ni da se oženi ni da ima bilo kakav humani tretman nego ga treba sputavati na sve moguće načine da bi time što pre bio eliminisan iz života doživljavajući socijalnu smrt. To sprovodi ne samo društvo nego čak i porodice. Poznata je stvar da u izvesnim krajevima našeg šireg okruženja, ako se u nekoj porodici rodi dete sa kakvom manom oni ga skrivaju od prijatelja, jer se rođenje takvog deteta smatra sramotom. Čuju se često komentari nekih primitivnih ljudi, kažu, „takav je, jer je mekano zamešen''. Kao da postoji strah kod ljudi da ako neki paćenik uspe u svome životu da će svet propasti.

Na ovo moje zapažanje jedna izuzetno inteligentna žena iz Kalifornije, SAD, ali „naše gore list”, je odreagovala veoma oštroumno i precizno. Bilo je to u jednoj, ne sećam se kojoj, od fejzbuk grupa na internetu. Rekla je sledeće:

„Odvratna nehumanost i primitivizam. Kad sam zadnji put namerno išla u posetu deci sa invaliditetom u Futogu i donela im paketiće da se makar za trenutak raduju, bukvalno me je zabolelo u grudima kad sam posmatrala slatkog dečačića koji nije bio ni malouman niti bolestan kao ostala deca, već je jednostavno tamo dospeo zato što nije bio po očekivanjima svojih roditelja koji su se smatrali visokom klasom društva. I tako će tamo da raste i vegetira, jer nema izazova za svoj normalni razvoj u takvom okruženju.

Ljudi koji nemaju saosećanja, samilosti, empatije i simpatije nisu ljudi već neljudi, eto neću da im dam kompliment da su i životinje, jer su i one bolje od takvih. Smuči mi se kad pomislim na tu realnost...”

2) Poštovani prijatelji, skrenuo bih vam pažnju na pojavu ljudi koji se strahovito množe, a to su oni koji drugima govore o biblijskoj istini sa strahom da im ne bi otkrili nešto od istinitih stvari za koje znaju u svojim dušama. Takav način širenje Evandjelja je dosad najogavnije u istoriji hrišćanstva, jer proizvodi „vernike” koji su tri puta gori od onih koji su ih priveli u zajednicu. Nedavno sam čuo izjavu jedne gospođe da je njena crkva „luda” što besplatno deli svoju versku literaturu svima, jer se onda pojavljuju „neki tamo”, što je ponižavajući izraz, koji postavljaju nezgodna pitanja dobivši iz tih knjiga neke informacije. Isus je rekao da mi treba da budemo svetlost svetu, a ne tama. Evo kao je On to rekao:

Matej 5,15 „Niti se užiže svijeća i meće pod sud nego na svijećnjak, te svijetli svima koji su u kući.”

A takodje i pravedni Jov je o tome nešto rekao, čujmo sta on o tome kaže:

Jov 6,10 „Jer mi je još utjeha, ako i gorim od bola niti me žali, što nijesam tajio riječi svetoga.”

3) Lako je voleti druge i biti dobar kada se čovek dobro oseća. Na primer, narkoman kada se nafiksa prema svima se lepo ponaša i svi ga vole, ali kada prođe dejstvo narkotika onda počinje da mrzi i sebe i svoju majku i čitav svet jer se grozno oseća, međutim ne zaboravimo da se neki loše osećaju zbog dvolične prirode u kojoj smo svi rođeni, zato nemojmo imati isti aršin prema identičnim pojavama kod različitih ljudi.

4) Psalam 45,1: „Teče iz srca mojega riječ dobra; rekoh: djelo je moje za cara; jezik je moj trska hitroga pisara.”

Price Solomunove 10,20: „Jezik je pravednikov srebro odabrano; srce bezbožničko ne vrijedi ništa.”

Price Solomunove 12,18: „Ima ko govori kao da mač probada, a jezik je mudrijeh lijek.”

Jakov 3,6: „I jezik je vatra, svijet put nepravde. Tako i jezik živi među našijem udima, poganeći sve tijelo, i paleći vrijeme života našega, i zapaljujući se od pakla.”

Jedan moj internet „drug” ispričao mi je slučaj jednog Crnogorca i jedne Hrvatice koja živi u Nemačkoj koja se vema zaljubila u dotičnog. Ona mu je tokom niza godina slala redovno novac tako da se suma popela na 73 000 EUR i pošto nije hteo da je oženi ona je pokrenula sudski proces, zapretivši ljubavniku sa kojim se do tada uopšte nije ni srela, samo ga je jednom videla prilikom njegove regrutacije, pa se posle raspitivala o njemu i nekako saznala njegov broj telefona i tako je krenula ljubavna priča, da će traziti nazad sav taj novac, a priznanice je bila sačuvala. Na ročiste je Crnogorac pozvao mog pomenutog druga koji mi je ovo ispričao. Ja u prvi mah nisam poverovao u svu tu priču dok mi drug nije pustio snimak sa svog mobilnog telefona, jer mu je njegov drug Crnogorac jednom prilikom zatražio mobilni jer nije imao svoj pri ruci da popriča sa svojom ženskom iz Nemačke. Ona je u tom razgovoru jecala i pretila da će se ubiti, a on je neprestano govorio da ona nije normalna žena i vređao je.

Vidite dragi prijatelji, kada žena voli muskarca, vi joj možete reći bilo šta, pa i psovati majku, narod kojem pripada, možete je vređati na sve moguće načine, reči postaju nemoćne da promene odnos koji ona gaji prema dotičnom. Mađutim, ako žena sama primeti ili od drugoga sazna nešto iz privatnosti ili intime predpostavljenog čoveka, štogod nepovoljno ili neželjeno kao što je recimo neka telesna mana, zbog čega joj se ne sviđa, a on joj se udvara imajući ozbiljne pretenzije prema njoj ili pak jednostavno želi da budu prijatelji, tada moć jezika strahovito dolazi do izražaja. Žena tada poseže za rečima koje prikriveno vređaju dotičnog, a ona to čini da bi od sebe na kulturan način odbacila daleko tog čoveka, neznajući ili znajući ukoliko se radi o opakoj ženi, da te podmukle reči imaju jače i drajnije dejstvo od običnih i otvorenih izjava odbijanja. Ili, drugačije rečeno, to je lep način da se nekome kaže „doviđenja”, a da to ne zazvuči nekulturno odnosno da spolja gledano ne liči na uvredu.

Gore navedeni stihovi upravo pokazuju tu dvostranu moć jezika. Njime možemo moralno pa čak i u fizičkom smislu da podignemo nekoga, ali možemo i da ga ubijemo, jer ako nekoga uvredite na običan otvoren način to ima kratkotrajno dejstvo koje se brzo zaboravlja i nestaje u vremenu, ali ovo drugo ima rušilačku snagu koju samo Bozija osveta/odmazda može izravnati.

Čak ni pranje” nogu u krvi neprijatelja”, ne može stišati želju čoveka za odmazdom. Ona traje i odlazi zajedno sa čovekom u njegov grob.

5) Čuvajte se onih koji vas vrednuju po zemaljskim blagoslovima i preimućstvima. Sa takvima nemojte ni jesti.

6) Imam neke prijatelje koji smatraju da ih istinski volim samo pod jednim uslovom koji oni postavljaju, a to je da im poslužim kao moneta za podkusurivanje, ili pak da budem njihov potrčko, jer kažu „ako me voliš učini nešto”, ali to što traže je sve samo ne ispoljavanje ljubavi prema drugima. To ne potiče od Hristovog Duha.

7) 1. Korincanima 11,16: „Ako li je ko svadljiv, mi takovoga običaja nemamo, niti crkve Božije.”

Dragi prijatelji, ako naiđete u svom životu na osobu koja na ispoljavanje neke vaše hrišćanske osobine kao što je recimo odsustvo svadljivosti, vas okarakteriše kao „mekanu” osobu, a mekano je govno, znajte da je takva osoba duhovni patuljak i da nenormalno oseća i nepravilno rezonuje i da je njena priroda potpuno suprotna od onoga zašta se izdaje. Ako je po sredi na primer žena, onda u tom slučaju je kod nje problem nedostatak ženstvenosti.

8) Ovih dana razgovaro sam sa jednom osobom, muškarcem, rodom iz Hrvatske. Ispoljio je izrazito ateisticki duh. Negirao je da je Isus vaskrsao, a onda je nešto izustio na šta smo se obojca nasmejali, što bih ja okarakterisao kao umotvorinu naroda, ali u izopačenoj primeni. Rekla je: „mi izlazimo iz rupe, za rupu se borimo i odlazimo u rupu, to je trojstvo''. Ovo je lep primer dragi čitaoče kako neprijateljski duh koristi fakte iz stvarnog života da se naruga istini od nemerljive važnosti.

9) Moja majka je imala veoma neobičan rezon koji sam ja doskora smatrao šovinistickim, ali izgleda da sam se veoma prevario upoznavši neke ljude tj. njihove mentalitete i to preko interneta. Naime, radi se o jednoj njenoj rečenici koja glasi „ciganin je ciganin”, koja na prvi pogled deluje podcenjivački i nepravedno, međutim u njoj je između redova utkana istina iz stvarnog života. Opšte je poznato da među ciganima ima jako malo poštenih ljudi gotovo da ih i nema. Oni imaju kulturološko nasleđe prožeto najodvratnijim sujeverjem. Dobro upućeni kažu da oni barataju jakim čarolijama. U stanju su nametljivošću da vam se uvuku pod kožu, tako da i ne primetite da su vam bez vaše volje postali kao „kućni ljubimci”, a posle ćete morati kada se razotkriju, da se od njih odviknete, a odvika nije nimalo laka. Neko će sigurno ovo što sam napisao okarakterisati kao ksenofobičnost, ali verujte nije to u pitanju.

Kada se neki od pripadnika te populacije, a ja sam jednog takvog upoznao preko skajpa, domogne nekog malo višeg standarda, on se uprkos tom tehnološkom nivou koji je osvojio, ponaša isto kao i njegovi preci koji su jeli crkotinu. Evo pokusaću da vam to plastično dočaram. Razgovarajući jednom prilikom sa dotičnom osobom o Bogu, jer je ona odglumila da je ta tematika živo interesuje što sam ja odmah na početku našeg poznanstva ocenio kao veoma sumnjivim što su i drugi uočili pričajuci sa njom, jer su joj postavili pitanje isto koje sam joj i ja na početku našeg kontakta postavio, a ono u parafraziranom obliku glasi: „Zašto se družis sa nama koji verujemo, a osporavas biblijskog Boga?” Da se vratim na pomenuti razgovor. Dotični je upotrebio neke toliko pogane reči i rečenice da sam u dilemi da li da ih ovde navedem ili ne? Ipak navešću nekoliko kao primer. Rekao je da je moj biblijski Bog „krvolok”, zatim da je moj Bog mene „zajebo” itd. Uvrede na moj račun koje su i kroz ove i kroz druge rečenice upućene meni lično ja i ne računam, ali siktanje na Boga, e preko toga se ne sme preći. Zato pozivam sve one koji ovo budu pročitali da na dotičnog „bace” misaono prokletstvo najgore vrste koje mogu u svojoj masti zamisliti. Zašto? Pa zato što je to jedini način da se pomenuti duhovno očisti i postane veran Bogu. Ja znam da je postizanje takvoga cilja gotovo nemoguće, jer takvi i kada postanu verni Bogu iza te vernosti se krije njihova „ciganija”, jer ciganin ostaje ciganin. Neko će postaviti pitanje: a kako ti znas da je on ciganin? Znam i poznajem mentalitet cigana, jer ih ima poprilično u selu odakle sam ja rodom, a osim toga i spoljašnji izgled osobe o kojoj govorim potvrđuje da je upravo i u genetskom smislu pripadnik toga naroda. Sem toga u nekim trenucima iskrenosti mi je rekao da ne pere ruke posle WC-a, što takođe upućuje da je pripadnik upravo te etničke grupe. No nemojmo biti rasisti, jer niko nije ni kriv ni zaslužan sto je pripadnik nekog naroda. Cenim cigane sem onih koji se stide da kažu da su cigani. Ja ovde ne napadam osobu nego ono što je u njoj negativno, a u ovom slučaju ogavno, to treba pažljivo razdvojiti da bi se ovo što sam napisao pravilno razumelo. Verujte mi, nemam nikakav problem sto je neko u genetskom pogledu ciganin (Rom), nego imam problem kada se susretnem sa ciganskim mentalitetom i delovanjem.

10) Žena može da bude i prijatelj i neprijatelj (kada govorimo o interpersonalnom odnosu). Žena, naravno, može da bude prijateljica drugoj ženi, to je uobičajen odnos tituliranja (Milka je prijateljica Milici). Može i muskarcu da bude prijateljica, no tada to ima sasvim drugačiju konotaciju. Ovo što sam napisao je semantičko pitanje, naravno, ali ja zelim da se pozabavim drugim pitanjem. 

U tu svrhu navesću iskustvo jedne žene iz nasih krajeva koja živi u Kaliforniji sada već veći deo svoga života.

„...desio mi se veoma čudan događaj kad sam bila zadnji put u N. Sadu i kad sam upitala vozača gradskog autobusa gde treba da siđem na Limanu III, a on me onako pogledao od glave do pete i rekao da samo sednem da će me tamo odvesti kad završi svoju rutu, i onda se svi ispraznili a on odvezao samo mene u autobusu u tu gradsku garažu gde ostavlja autobus posle završenog posla. Šta ću sada, jer sad tek ne znam kako da dospem gde trebam, i tako smo seli u drugi autobus a on počeo da priča sa mnom kao da sam neka njegova dugogodišnja prijateljica... imala sam osećaj da sam ponovo omladinka, prijateljski ga ukorila i rekla da mi nisu bile potrebne takve „usluge” ali on je insistirao da me odvede tamo gde sam nameravala otići, i tako je i bilo. Izletela sam iz autobusa i rekla da je pogrešio adresu i ispričala priču mojima. Eto i bakice sa tada troje unučadi imaju te neočekivane „sudare” sa malograđanskim tipovima.

I sad, nebuđe baka više ići u šipke jer moj muž sprema jedan auto Eurovan da mi pošalje brodom u kontejneru, ako Bog da, za sledeću godinu s kojim ću sama voziti gde želim i nemam više takvih “sudara”. Ali znam da će biti novi jer će me sad policija zaustavljati kad vidi kalifornijsku tablicu, ali ja ću imati sve papire i nadam se da se neću bukvalno niskim sudariti... Eto ti moje priče iz Srbije. Odavde nemam sličnih.”

Interesantna priča i veoma indikativna, jer potvrdjuje seksualnu sklonost žena prema šoferima. Imao sam prilike da se naslušam životnih priča u kojima se radilo o švaleraciji sa vožačima. Jedna od veoma upečatljivih ali tragičnih desila se između jedne veoma atraktivne doktorice i vozača autobusa iz mog rodnog sela u Banatu o čemu su i novine pisale. Naime, on je napustio ženu i dvoje dece da bi se oženio sa dotičnom doktoricom. Jedna baka koja je prolazila mojom ulicom, a ja sam tada bio na ulici, popričala je sa mnom o tome i tom prilikom je rekla da je to „veliki greh''. Baka je mađarskog roda kao i doktorica pa je verovatno smatrala da ona tim nemoralnim činom i svoju naciju prlja. Sem toga čuo sam još jedan komentar koji se najverovatnije odnosio na isti slučaj, od druge takođe starije žene, moje komšinice, sada već pokojne, koja je pričala sa mojom mamom na stepenicama nase kuće, a ja sam bio u sobi i vrata su bila otvorena, ali ona to nije znala, dotična je rekla „ta jebo je kurac”, onda joj je moja majka, koja je bila veoma moralna žena, skrenula pažnju da sam ja tu u blizini da bi prekinula sa tom pričom da ne bih čuo. E sad, nakon više godina dogodila se nesreća sa autobusom kojim je upravljao dotični sofer.

Naime, autobus je sleteo sa mosta u reku Tamiš i tom prilikom je nasradalo osmoro ljudi među kojima i vozač. Pričaju ljudi u selu da ga je prva žena koju je napustio stalno klela, što je dokaz da kletva može da ima učinak.

No da se vratim na priču moje prijateljice i njeno iskustvo. Vidite dragi čitaoci, dotična kao pripadnik SDA je sebi dozvolila da prođe kroz takvo iskustvo u koje teško da bi se upustila neka ateiskinja pa čak i promiskuitetna žena. Zasto je to tako. Evo objašnjenja. U crkvi je prisutan sotonski faktor, koji je u ljudima ugradio svoje filtere. A te osobe sa njegovim filterima privode druge u crkvu. Ti „filteri” propuštaju samo one elemente koji su podobni za đavolje namere, a sprečavaju prolaz elemenata koji su naklonjeni Bogu. Da budem jasniji, kada vi želite da priđete crkvi neprijatelj vas opija sa pričama služeci se ljudima, kao što je ova, koju sam gore naveo, što treba da vas odbije, ako ste vi od onih koji cene moralnost i pravičnost, a privlači one koji jedva čekaju da čuju tako nešto, jer ih takva iskustva drugih „napaljuju”. Dakle dragi moji, koji ste pošteni i iskreni, ne odbacujte crkvu Božiju bez obzira što je u njoj prisutan otpad koji se na razne načine ispoljava pa i kroz gore navedeni način. Zapazite samo da je u priči sa „Limana” propušteno da se opiše šta se desilo u garaži autobusa. A pogledajte i zadnju rečenicu iz citata. U toj rečenici se čuje vapaj što se njoj takva iskustva ne dešavju češće. Ipak želim da vam kažem da često ni sama osoba nije svesna da je oruđe u rukama nečastivog pa to radi sa takvim elanom misleći da je sama ljubav na to pokreće.

Inače predgrađe „Liman” mi je poznato jer sam pre ekonomije studirao hemiju na PMF. Tamo se nalaze fakulteti i studentski domovi, poznata mi je ta linija. Beše to 80'.

Želim i kod ovog zapažanja da skrenem pažnju čitaocima da ja ovim ne napadam ni jednu konkretnu ličnost nego napadam neprijateljski duh koji se ispoljava kroz pojedine ličnosti.

Zahvaljujem osobi koja je iznela iz sebe gore citirano, jer me je to podstaklo da napišem ovo što sam napisao. U mom životu najdraže su mi osobe koje me motivišu na umetničko stvaranje.

11) „Nema ti gore od prostog sveta” reče jedna stara jevrejka iz zgrade u kojoj živim, komentarišući poglede izvesnih „teških” ljudi. Te njene reči su me potakle da ovde opišem nešto vrlo ljigavo, a što se javlja u međuljudskim odnosima. Naime, radi se o izvesnom čoveku koji od „kolevke” pati od jedne hronične bolesti za koju medicinari kažu da je jedna od najtežih u istoriji čovečanstva. A jedna žena, njegova prva komšinica budući podrobno upoznata sa njegovim slučajem, jer je posmatrala godinama nevolje kroz koje su on i njegovi roditelji prolazili, ispoljila je svojim izgovorenim rečima i pogledom opšte glediste običnog sveta kada su kod drugih ljudi prisutne neželjene okolnosti. I tako našao se jednom prilikom dotični čovek kod jedne druge komšinice, a bila je prisutna i žena o kojoj govorim, E sad, pošto se u to vreme dogodilo da je jedna od njenih ćerki obolela od karcinoma dojke, jadala se majka što je eto obolela „a nikad nije bila bolesna”, pogledavši pritom čudno u jadnog i bednog čoveka koji u svom životu samo zna za patnju i bol ili skoro samo. Očito da neki ljudi smatraju da je bolest rezervisana samo za neke, i to svoje mišljenje i ne pomišljaju da sakriju od drugih, što je izraz jednog ogavnog duha u ljudima. Prema tome, cilj koji neprijatelj ljudskih duša zeli da postigne sa ovakvim stavovima nekih ljudi prema drugima je da optereti dušu napaćenog čoveka i da ga dokusuri i duhovno, jer malo ko može da ostane staložen i u „sedlu” i ne počne da mrzi svoju okolinu kada se suoči sa takvim nečim, a mržnja ubija onoga u koga je. Da je tako zaključujem na osnovu toga što mi se paćenik poverio da je posle toga dugo razmisljao o tim stvarima, a misli mogu jako da opterete dušu ako nisu ugodne. Neki ljudi bi svu patnju ovoga sveta svalili na već napaćene ljude, a dobro ne bi ni u snovima podelili sa drugima.

12) Evo jedno životno iskustvo sa fejzbuka od žene iz adventističke crkve a odnosi se na odabir za koga će se udati. Na moje pitanje: „Pa kako si mogla da napustiš takvu lepotu i da odeš u beli svet?”, usledila je sledeca priča:

„Tad toliko to nisam ni primećivala niti cenila kao sad, a otišla sam zato što sam morala jer su mi diktirali

